Košice – mestská časť Šaca

**Košice – mestská časť Šaca** (iné názvy: **Košice-Šaca, Šaca**; v minulosti *Šaca* a *Buzinka (Bužinka)*, ) je mestská časť Košíc, súčasť okresu Košice II.

Táto mestská časť je známa najmä tým, že v jej katastri sídli najväčší výrobca ocele na Slovensku – U. S. Steel Košice, s.r.o. – bývalé *Východoslovenské železiarne* (*VSŽ Košice*).

## Polohopis
Šaca leží v Košickej kotline v nadmorskej výške  Je vzdialená  juhozápadne od centra Košíc na medzinárodnej ceste I/16 (E58 a E571), vedúcej z Košíc do Rožňavy.

### Časti obce
Šaca, Ľudvíkov Dvor (), Počkaj (), Vstupný areál U. S. Steel

### Ulice
Bočiarska, Borovicová, Budovateľská, Buzinská, Cesta do Hanisky, Čeriacka, Dúbravská, Jabloňová, Jarková, Kamenná, Kaštieľna, Ku mlynu, Kvetná, Ľudvíkov Dvor, Lúčna, Maloidanská, Mierová, Mládežnícka, Na záhumní, Námestie oceliarov, Nemessányiho, Pod stavencom, Ranná, Smreková, Šemšianska, Učňovská, Železiarenská, Vstupný areál U. S. Steel (má samostatnú poštu, PSČ 040 15)

### Vodné toky
Cez obec preteká riečka Ida, ktorá pramení pod Bielym kameňom () v blízkosti Kojšovskej hole.

### Vodné plochy
Na území obce sa nenachádza žiadna prírodná vodná plocha. Najbližšia vodná plocha je  severne Bukovecká vodná nádrž pri obci Bukovec, ktorú je možné v lete využiť na rekreačné účely a vodné športy.

## Symboly obce

Súbor:Saca flag.gif|Vlajka Šace
Súbor:Saca stamp.gif|Pečatidlo Šace


Mestské zastupiteľstvo v Košiciach uznesením č. 166 na svojom VI. rokovaní dňa 28. júna 2007 v súlade so Zákonom o obcenom zriadení schválilo Všeobecne záväzné nariadenie mesta Košice č. 93 o erbe a vlajke mestskej časti Košice-Šaca.

### Erb
V červenom štíte zlatý úľ so strieborným otvorom, sprevádzaný hore a po bokoch siedmimi zlatými striebrokrídlymi včelami (1,2,2,2). 

### Vlajka
Vlajka má podobu v jednej štvrti od žrde štiepeného listu, ktorého žrďová časť je žlto – modro delená, vejúca časť pozostáva zo šiestich pozdĺžnych pruhov modrého, bieleho, modrého, žltého, červeného a žltého. Vlajka má pomer strán 2 : 3 a ukončená je tromi cípmi, t. j. dvomi zástrihmi, siahajúcimi do tretiny jej listu.

## Dejiny
Prvá písomná zmienka o Šaci pochádza z roku 1275, kostol pre obyvateľov širšieho okolia však bol postavený už v prvej tretine 13. storočia. V chotári Šace v minulosti boli viaceré dediny – samotná Šaca, Buzinka, Kučik a Gergelyfalva, posledné dve však časom zanikli. Od roku 1427 bola Šaca majetkom rodu Šemšei, ktorý tu v 15. storočí postavil hrad. Ten však na podnet kráľa Mateja Korvína zničili obyvatelia mesta Košice. Obec Buzinka patrila rodinám Dobay a Bozinkay. V roku 1943 došlo k administratívnemu spojeniu dedín Šaca a Buzinka, nová obec dostala názov Šaca. Šaca sa stala mestskou časťou Košíc v sedemdesiatych rokoch 20. storočia.

V januári 1960 tu na vyše 800 hektároch začala výstavba Východoslovenských železiarní Košice. Výroba v novej oceliarni začala o päť rokov neskôr. Novým medzníkom v histórii tejto fabriky bol 24. november 2000, keď hutnícku časť a komerčné aktivity bývalých VSŽ odkúpila americká spoločnosť United States Steel Corporation a VSŽ Košice zmenili názov na U. S. Steel Košice, s.r.o.

## Názov
**Vývin názvu obce**
* 1275 – *Ida*
* 1280 – *terra Eghazas Ida*
* 1319 – *poss. Saticha*
* 1328 – *poss. Zethyce*
* 1344 – *Setyche*
* 1379 – *poss. Sathicha*
* 1385 – *Sathicha*
* 1409 – *Sethyche*
* 1424 – *villa Saczcza*
* 1427 – *poss. Sechcha*, *Secha*
* 1428 – *poss. Sathcza*
* 1469 – *poss. Sacza*
* 1514 – *Saccza*
* 1553 – *Sacha*
* 1786 – *Sacza*
* 1808 – *Ssáca*, *Sácza*
* 1863 – *Saca*
* 1903 – *Šaca*, *Sacza*

## Politika
### Miestne zastupiteľstvo
Miestne zastupiteľstvo má 7 poslancov.

Miestne zastupiteľstvo má zriadené štyri komisie:
*Komisia výstavby, podnikateľských aktivít, životného prostredia, obchodu a dopravy
*Komisia sociálna, zdravotná a bytová
*Komisia plánovacia finančná a správy majetku
*Komisia kultúry, školstva, športu a verejného poriadku

### Obyvateľstvo
Celkový počet obyvateľov (rok 2001) : 4 767
Národnostné zloženie obyvateľstva:

## Kultúra a zaujímavosti
### Pamiatky
* Rímskokatolícky Kostol nanebovzatia Panny Márie, jednoloďová pôvodne gotická stavba s polygonálnym ukončením presbytéria a predstavanou vežou, z obdobie pred rokom 1275. V 16. storočí tu pôsobili reformovaní kazatelia. V roku 1737 bol rekatolizovaný. Po požiari v roku 1779 prešiel obnovou a bola doplnená južná kaplnka. Neogotickou úpravou prešiel v roku 1846. Výmaľba interiéru bola realizovaná v roku 1964. V roku 2001 prešiel obnovou. Interiér je zaklenutý pruskými klenbami, presbytérium jedným poľom českej placky. Nachádza sa tu barokový oltár Nanebovzatia Panny Márie so súsoším sv. Trojice a obrazom Nanebovzatia z druhej polovice 18. storočia. Z tohto obdobia pochádza aj obraz Ukrižovania s Máriou Magdalénou umiestnený na severnej stene lode a kazateľnica. Krstiteľnica pochádza zo začiatku 19. storočia. Fasády sú členené opornými piliermi a oknami s lomeným oblúkom a gotickými kružbami. Veža s neogotickou úpravou je členená lizénami, kordónovou rímsou a ukončená trojuholníkovými štítmi s vlysom a terčíkmi s hodinami a ihlancovou helmicou.

* Šemšeiovský kaštieľ, jednopodlažná dvojtraktová rokoková stavba na pôdoryse písmena U s manzardovou strechou, z roku 1776. Od roku 1944 bol kaštieľ využívaný na poľnohospodárske účely a v 50. rokoch 20. storočia vyhorel. V 70. rokoch prešiel obnovou a slúžil ako depozitár. V interiéri sa nachádzajú nástenné maľby od košického maliara Erazma Schrötta z roku 1782 zobrazujúce antikizujúce scény Antónia a Kleopatry v prostredí exotickej prírody. Fasáde dominuje konvexne vyčnievajúci eliptický rizalit hudobnej sály. Fasády sú členené pilastrami, v rizalite polkruhovo ukončenými oknami, na bočných krídlach segmentovo. Rizalit je ukončený trojuholníkovým štítom s tympanónom. Okná majú nadokenné rímsové frontóny. Kaštieľ sa nachádza v areáli tvorenom francúzskou záhradou.

* Zičiovský kaštieľ, jednopodlažná dvojtraktová klasicistická stavba na pôdoryse obdĺžnika s nárožnými vežami, z konca 18. storočia. Kaštieľ dala postaviť rodina Dobayovcov. V prvej tretine 19. storočia bol klasicisticky upravený za statkára Gracha. V poslednej tretine 19. storočia prešiel rozsiahlymi úpravami za Ernesta Zičiho. V medzivojnovom období tu sídlila škola. V súčasnosti je objekt opustený a chátra. Na severnej strane fasáde dominuje trojosová stĺpový portikus ukončený trojuholníkovým štítom s tympanónom. Na južnej strane je trojosový rizalit s trojuholníkovým štítom. Fasády nárožných polygonálnych veží sú členené bosážou a kordónovou rímsou. Okná majú profilované šambrány s rímsovými frontónmi, na vežiach s klenákmi.

* Slávikov mlyn, technická pamiatka, štvorpodlažná halová stavba z druhej polovice 19. storočia. Meno dostal podľa Gejzu Slávika, ktorý mlyn kúpil v roku 1906. V roku 1941 ho prestaval do súčasnej podoby. V mlyne sa mlelo do 50. rokov 20. storočia. Majitelia aj potom odmietli zariadenie mlyna predať, zachovalo sa tak na mieste dodnes. Na prvom podlaží sa nachádzajú transmisie prenášajúce rotačný pohyb ku strojom, na druhom valcové mlecie stolice a plničky vriec, na treťom čistička a triedička zrna a na štvrtom čistička a triedička múky. Fasády mlyna sú hladké.

Súbor: Kostol-saca.jpg|Kostol nanebovzatia Panny Márie
Súbor: Šaca-Bužinka, Rímskokatolícky kostol Sedembolestnej Panny Márie.jpg 
Súbor:Slovakia saca rococo castle.JPG|Šemšeiovský kaštieľ
Súbor:Kastiel-saca.jpg
Súbor:Kastiel buzinka.jpg|Zičiovský kaštieľ


### Knižnice
*Verejná knižnica Jána Bocatia pobočka Šaca (v budove kultúrneho strediska na Železiarenskej ulici)

### Hudba
V obci účinkuje ochotnícky spevácky súbor ľudových piesní „*Šačanka*“, a spevácky súbor "*Crédo*".

### Parky
náhľad|vpravo|Detské ihrisko Medúlik
*park s detským ihriskom s názvom *Medúlik*,
*park pri klasicistickom kaštieli v časti Buzinka,
**kedysi anglický park s gaštanovou alejou, altánkom, tenisovými kurtami a umelým jazierkom, dnes z neho ostalo len torzo.

## Hospodárstvo
### Dôležité firmy
[náhľad|[U. S. Steel Košice, s.r.o.]]
* U. S. Steel Košice, s.r.o. – výrobca ocele, za tepla a studena valcovaných plechov, špirálovo zváraných rúr, tabuľových radiátorov, ročná produkcia 4 mil. ton ocele.

## Občianska vybavenosť
### Colné úrady
* pobočka Colného úradu Košice - Haniska, pracovisko Košice-Šaca, Železiarenská 49.

### Zdravotnícke zariadenia
náhľad|Nemocnica v Košiciach – Šaci
*Nemocnica Košice-Šaca a. s. 1. súkromná nemocnica
**Fyziatricko – rehabilitačné oddelenie Nemocnice Košice-Šaca a. s. 1. súkromnej nemocnice (Železiarenská ul.)
**Poliklinika – Vstupný areál U. S. Steel
*Zdravotné stredisko mestskej časti Košice-Šaca

### Verejné ustanovizne
*Obvodné oddelenie policajného zboru (sídli pri budove miestneho úradu)
*Obvodné oddelenie mestskej polície (sídli v kultúrnom stredisku na Železiarenskej ulici)
*Ústav na výkon trestu odňatia slobody (väznica) Budovateľská 1. Ústav je koncipovaný ako 2. nápravnovýchovná skupina pre dospelých mužov, kapacita ústavu 660 miest.

## Doprava
Do U. S. Steel vedie širokorozchodná železnica, ktorou sa dopravuje železná ruda z Ukrajiny.

## Školstvo
*Stredná odborná škola Šaca, Železiarenská 71
*Základná škola, Mládežnícka 3
*Materská škola, Mládežnícka 2

## Šport
[náhľad|vpravo|Športový areál v Šaci, [futbalové ihrisko]]
Športoviská:
* krytý bazén, sauna v areáli SOŠ Šaca, prevádzkované celoročne
*futbalové ihrisko klubu FK Šaca
*malé futbalové ihrisko v areáli základnej školy s umelým trávnikom
*tenisové kurty
*zimná ľadová plocha, pri vhodných klimatických podmienkach v zimných mesiacoch prevádzkovaná ako klzisko aj s večerným korčuľovaním, v lete slúži na turnaje v pozemnom hokeji.
*2 telocvične v areáli základnej školy, 1 telocvičňa v areáli SOŠ Šaca
*jazdectvo na Kvetnej ulici

## Referencie


## Iné projekty

## Externé odkazy
* Oficiálna stránka mestskej časti Košice-Šaca


Šaca